

**Электр энергетикасының объектiлерi акцияларының мемлекеттiк пакеттерiн сату және мүлiктi жалға беру жөнiндегi тендерлердi дайындау және өткiзу туралы**

***Күшін жойған***

Қазақстан Республикасы Премьер-Министрiнiң өкiмi 1997 жылғы 19 маусымдағы N 185. Күші жойылды - Қазақстан Республикасы Үкіметінің 1997.07.28. N 247 өкімімен. ~R970247

      Қазақстан Республикасының Энергетика және табиғи ресурстар
министрлiгi Д.Т.Дүйсеновке республика бойынша мынадай шараларды
жүргiзу тапсырылсын:
  
      1. Облыстардың әкiмдерiмен, Мемлекеттiк мүлiк пен активтердi
басқару және Жекешелендiру жөнiндегi департаменттермен бiрлесiп
электр энергетикасының объектiлерi акцияларының мемлекеттiк
пакеттерiн сату және мүлiктi жалға беру жөнiндегi, сондай-ақ аймақтың
электр желiлерiн тарату компаниялары мен электр станцияларының
берешектерiн қайта құрылымдауға әзiрлiк және оны жүргiзу.
  
      2. Қазақстан Республикасы экономикасының қысқы-күзгi кезеңдегi
жұмысына әзiрлiктi жедел ұйымдастыру және бақылау.
  
      3. Республиканың отын-энергетика кешенiндегi Үкiмет шешiмдерiнiң
орындалу барысының жүзеге асырылу мәселелерi бойынша республикалық
селекторлық кеңестер өткiзу.
  
  
      Премьер-Министр

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК